CELEX: 62022TN0021
Language: bg
Date: 2022-01-12 00:00:00
Title: Дело T-21/22: Жалба, подадена на 12 януари 2022 г. — NY/Комисия

28.2.2022   
            
            
               BG
            
            
               Официален вестник на Европейския съюз
            
            
               C 95/43
            
         
      Жалба, подадена на 12 януари 2022 г. — NY/Комисия
      (Дело T-21/22)
      (2022/C 95/60)
      Език на производството: френски
      
         Страни
      
      
         Жалбоподател: NY (представители: A. Champetier и S. Rodrigues, avocats)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да приеме, че настоящата жалба е допустима и основателна,
               
            
                  —
               
               
                  да отмени първото обжалвано решение и — доколкото е необходимо — второто обжалвано решение,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателят изтъква три основания в подкрепа на жалбата срещу решението на Комисията от 14 април 2021 г., с което се отхвърля искането му за обезщетение от 22 декември 2020 г.
      
                  1.
               
               
                  Първо основание: нарушение на правото на добра администрация и на принципа на безпристрастност. Жалбоподателят счита, че при разглеждането на искането за обезщетение не е спазено изискването за безпристрастност както от субективна, така и от обективна гледна точка.
               
            
                  2.
               
               
                  Второ основание: нарушение на правото на неприкосновеност и човешко достойнство и наличие на редица явни грешки в преценката. Жалбоподателят твърди, че ответникът не е изпълнил задължението си да пази и защитава неговите достойнство и неприкосновеност, имайки предвид насилието спрямо него от страна на служители по сигурността, при чието установяване са налице явни грешки в преценката.
               
            
                  3.
               
               
                  Трето основание: нарушение на задължението за полагане на грижа, доколкото жалбоподателят не е получил цялата подкрепа, която е бил в правото си да очаква от ответника.